**Csongrád Város Polgármesterétől**

Száma: Fjl/932-1/2022.  **M**

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2022. november 24-i ülésére**

Tárgy: A Pure Music Kft. kérelme üzemeltetési szerződés meghosszabbítására a Körös-toroki vállalkozói udvar és a KTN szervezés tekintetében

Tisztelt Képviselő testület!

A Pure Music Kft. 2013. óta üzemelteti a Csongrád, Körös-toroki vállalkozói udvart, és szervezője a nyári Körös-toroki Napok rendezvénysorozatnak. A Kft. által fizetett éves üzemeltetési díj a szerződés alapján 10.000.000 Ft + ÁFA. A szerződés lejárati dátuma 2023. december 31. napja.

A vállalkozó kezdeményezte a szerződéses jogviszony meghosszabbítását. Kérelmében előadta, hogy egy adott év rendezvénye, annak sikere, hosszútávú szervező munkát igényel.

Javasolom a képviselő testületnek, hogy a jelenlegi formában fennálló szerződéses jogviszony – azaz, hogy a Kft. üzemeltesse a vállalkozói udvart, a bérleti díj mértéke évi 10.000.000 Ft + ÁFA, a KTN kialakult formában való szervezése – 2024. évben is folytatódjon, azaz a bérleti jogviszonyt hosszabbítsuk meg 2024. december 31. napjáig.

Javasolom továbbá, hogy az önkormányzat a KTN rendezvényszervezés vonatkozásában pénzügyi kiadással járó kötelezettséget nem vállaljon.

Mindezek alapján 2024-ben a képviselő testület döntést tud hozni a Körös-torok azt követő időszakra vonatkozó, hosszabb távú üzemeltetése tekintetében.

Kérem az előterjesztés megtárgyalását és a határozati havaslat elfogadását.

**HATÁROZATI JAVASLAT**

Csongrád Városi Önkormányzat képviselő testülete megtárgyalta „A Pure Music Kft. kérelme üzemeltetési szerződés meghosszabbítására a Körös toroki vállalkozói udvar és a KTN szervezés tekintetében” tárgyú előterjesztést, és az alábbi határozatot hozza:

A képviselő testület a Csongrád Városi Önkormányzat és a Pure-Music Kft. között fennálló, a Körös-toroki vállalkozói udvar üzemeltetése, és a Körös-toroki napok rendezvénysorozat szervezése, bonyolítása tekintetében fennálló üzemeltetési jogviszonyt 2024. december 31. napjáig változatlan feltételekkel meghosszabbítja.

A képviselő testület kiköti, hogy az önkormányzat 2023. és 2024. év Körös-toroki napok bonyolítása kapcsán pénzügyi kiadással járó kötelezettséget nem vállalhat.

A képviselő testület felhatalmazza a polgármestert a fenti feltételekkel a szerződés hosszabbítás aláírására.

Felelős: Bedő Tamás polgármester

Határidő: azonnal

Csongrád, 2022. november 18.

Bedő Tamás

polgármester